PICURI DE ÎNŢELEPCIUNE 
Patimile lui... HRISTOS (III) 


1. IISUS a zis: "Cel ce crede în Mine nu crede în Mine, ci în Cel ce M-a trimis pe Mine. 

Şi cel ce mă vede pe Mine vede pe cel ce M-a trimis pe Mine. 

Eu, Lumină am venit în lume, ca tot cel ce crede în Mine să nu rămână în întuneric. 

Şi dacă aude cineva cuvintele Mele, şi nu le păzeşte, nu Eu îl judec; căci n-am venit ca 
să judec lumea, ci ca să măntuiesc lumea. 

Cine Mă nesocoteşte pe Mine şi nu primeşte cuvintele Mele are judecător care să-l 
judece; cuvântul pe care L-am spus, acela îl va judeca în ziua cea de apoi. 

Pentru că Eu n-am vorbit de Mine, ci Tatăl care M-a trimis, Acela Mi-a dat poruncă ce 
să spun şi ce să vorbesc. 

Şi ştiu că porunca Lui este "VIAŢA VEŞNICĂ". Deci cele ce vorbesc Eu, precum Mi-a 
spus Mie Tatăl, aşa vorbesc". 


+ + + 

2. „încă puţină vreme este Lumina cu voi. Umblaţi cât aveţi Lumină, ca să nu vă 
cuprindă intunericul. Căci cel ce umblă în întuneric nu ştie pe unde merge. Cât aveţi Lumină, 
credeţi în Lumină, ca să fiţi fii ai Luminii". 


+ + + 

3. Iisus le-a zis lui Andrei şi Filip: "A venit ceasul ca să fie preaslăvit Fiul Omului. 
Adevărat adevărat zic vouă că, dacă grăuntele de grâu când cade în pământ nu va muri, 
rămâne singur; iar dacă va muri aduce multă roadă. 

Cel ce îşi iubeşte sufletul îl va pierde, iar cel ce îşi urăşte sufletul în lumea aceasta îl va 
păstra pentru viaţa veşnică. 

Dacă-Mi slujeşte cineva , să-Mi urmeze, şi unde sunt Eu, acolo va fi şi slujitorul Meu. 
Dacă-Mi slujeşte cineva. Tatăl Meu îl va cinsti. 

Evanghelia după Ioan - cap. 12, 

Miercuri din "Săptămâna Patimilor". 


“A demonstra existenţa unei cauze primare a vieţii - unică, imaterială şi înţeleaptă, iată 
termenul sublim către care merge filosofia. Această cauză primară e Dumnezeu. Nu „credi in 
Deum” - «crede în Dumnezeu» - trebuie să zică oamenii de ştiinţă, ci „Scio Deum esse” - «ştiu 
că Dumnezeu există». Viaţa e efectul a două cauze: una secundară, sufletul, iar alta primară, 
care e Dumnezeu. Evanghelia Domnului Hristos e treapta supremă a ştiinţei. Nu numai că eu 
cred în Dumnezeu, dar ştiu că există Dumnezeu.” 

Dr. Nicolae Paulescu (1869-1931), 

profesor ia Facultatea de Medicină Bucureşti, cei care a descoperit insulina, dar a fost înşelat de 
alţii, furându-i-se astfel premiul Nobel. 


Părintele Ilie 



